Document ID: 31997D0569

Komisijas Lēmums
(1997. gada 16. jūlijs)
par pagaidu sarakstu izstrādāšanu trešo valstu uzņēmumiem, no kuriem dalībvalstis atļauj gaļas produktu importu
(Dokuments attiecas uz EEZ)
(97/569/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par pārejas posma pagaidu saraksta izstrādāšanas nosacījumiem trešo valstu uzņēmumiem, no kuriem dalībvalstis atļauj dažu dzīvnieku izcelsmes produktu, zvejniecības produktu vai dzīvu gliemeņu importu [1], kurā jaunākie grozījumi izdarīti ar Lēmumu 97/34/EK [2], un jo īpaši tā 2. panta 1. punktu un 7. pantu,
tā kā Padomes Lēmumā 79/542/EEK [3], kurā jaunākie grozījumi izdarīti ar Komisijas Lēmumu 97/160/EK [4], sagatavots trešo valstu saraksts, no kurām dalībvalstis atļauj gaļas produktu importu;
tā kā saskaņā ar Padomes Direktīvu 92/118/EEK [5], kurā jaunākie grozījumi izdarīti ar Direktīvu 96/90/EK [6], izstrādāts trešo valstu saraksts, no kurām dalībvalstis atļauj tādu produktu importu, ko izgatavo no mājputnu un savvaļas dzīvnieku gaļas;
tā kā Padomes Lēmumā 94/278/EK [7], kurā jaunākie grozījumi izdarīti ar Lēmumu 96/344/EK [8], sagatavots trešo valstu saraksts, no kurām dalībvalstis atļauj truša gaļas produktu un saimniecībā audzētu medījamo dzīvnieku gaļas importu;
tā kā veterinārsanitārās un veterinārās sertifikācijas prasības gaļas produktu importam attiecībā uz šā saraksta daudzām valstīm nosaka Komisijas Lēmums 97/221/EK [9], no vienas puses, un, no otras puses, Komisijas Lēmums 97/41/EK [10];
tā kā Komisija no dažām trešajām valstīm saņem uzņēmumu sarakstus ar garantijām, ka tie atbilst attiecīgajām Kopienas veselības prasībām un gadījumā, ja uzņēmums šīm prasībām neatbilst, tā eksporta darbības uz Eiropas Kopienu aptur;
tā kā Komisija nav pārliecinājusies par visu trešo valstu uzņēmumu atbilstību Kopienas prasībām un kompetento iestāžu sniegto garantiju likumīgumu;
tā kā, lai novērstu šo valstu gaļas produktu tirdzniecības pārtraukšanu, ir nepieciešams noteikt tām kādu laikposmu, kurā turpina gaļas produktu importu no dalībvalstīs atzītajiem uzņēmumiem ar noteikumu, ka tirdzniecība ar šiem gaļas produktiem notiek tikai attiecīgās valsts tirgū; tā kā šajā laikposmā Komisija no šīm valstīm savāc vajadzīgās garantijas, lai saskaņā ar Padomes Lēmumā 95/408/EK noteikto kārtību tās iekļautu sarakstā;
tā kā Čehijas Republikas uzņēmumu saraksts noteikts Komisijas Lēmumā 97/299/EK [11];
tā kā, beidzoties šim laikposmam, trešajām valstīm, kas saskaņā ar Kopienas noteikumiem nav nosūtījušas uzņēmumu sarakstus, turpmāk nav atļauts gaļas produktu imports Kopienā;
tā kā tādējādi dalībvalstis uzņemas atbildību par uzņēmumu - gaļas produktu importētāju ražošanas un tirgū laišanas tādu prasību ievērošanu, kas nav mazāk stingras kā Kopienas prasības;
tā kā tādēļ izstrādā pagaidu sarakstus attiecībā uz dažu valstu uzņēmumiem, kas ražo gaļas produktus;
tā kā saskaņā ar Lēmuma 95/408/EK 2. pantu Maurīcija nosūtījusi informāciju par vienu uzņēmumu, kam atļauts produktu imports Kopienā;
tā kā Kopienas pārbaude uz vietas parādīja, ka šā uzņēmuma higiēnas standarti ir pietiekami, un tādēļ to var ietvert pirmajā tādu uzņēmumu sarakstā, kuriem atļauj importu; tā kā tādēļ attiecīgi jāgroza Komisijas Lēmums 97/365/EK [12];
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstis atļauj gaļas produktu importu no uzņēmumiem, ko uzskaita šā lēmuma I pielikums.
2. Dalībvalstis līdz 1998. gada 1. janvārim atļauj uzņēmumiem gaļas produktu importu no trešajām valstīm, kas nav minētas I pielikumā.
3. Ievedot gaļas produktus, joprojām jāievēro Kopienas veterinārie noteikumi, kas pieņemti citur.
2. pants
Ar šo groza Komisijas Lēmuma 97/365/EK pielikumu, pievienojot Maurīcijas Republiku saskaņā ar šā lēmuma II pielikumu.
3. pants
Šo lēmumu piemēro no 1997. gada 1. jūlija.
4. pants
Šis lēmums ir adresēts dalībvalstīm.
Briselē, 1997. gada 16. jūlijā

Labels: 17
5
0
3
6